cyanic-selkie/wikianc huggingface dataset:
การก่อการกำเริบในลาว
กลุ่มกบฏม้ง
เมื่อฝ่ายรัฐบาลยังตามล่า บางกลุ่มออกจากที่ซ่อน บางส่วนลี้ภัยมายังไทยและประเทศอื่น ในเดือนธันวาคม พ.ศ. 2552 กลุ่มผู้อพยพราว 4,500 คน ในค่ายผู้ลี้ภัยในไทยถูกบังคับให้กลับมายังลาว ชาวม้งบางส่วนอพยพไปแคลิฟอร์เนียหลังจากทหารสหรัฐถอนตัวไปจากเวียดนามและลาว
กลุ่มกบฏนิยมเจ้า
ในช่วงต้นปี พ.ศ. 2523 ได้ก่อตั้งกองทัพที่ต่อต้านคอมมิวนิสต์และนิยมเจ้าขึ้นเรียกว่ากองทัพปลดปล่อยแห่งชาติลาว กองทัพนี้ก่อกบฏในลาวภาคใต้ ได้โจมตีทหารลาวและเวียดนามใน พ.ศ. 2525 กองทัพนี้ได้จัดตั้งรัฐบาลประชาธิปไตยราชอาณาจักรลาว ซึ่งเป็นรัฐบาลพลัดถิ่นในกรุงเทพฯเมื่อ 15 สิงหาคม พ.ศ. 2525 มีเป้าหมายในการรวบรวมพื้นที่ในลาวภาคใต้ ได้รับความช่วยเหลือจากสาธารณรัฐประชาชนจีน กองทัพนี้ให้ความช่วยเหลืออย่างจำกัดกับเขมรแดงในการโค่นล้มสาธารณรัฐประชาชนกัมพูชาที่มีเวียดนามหนุนหลัง และได้สลายตัวไปเมื่อ พ.ศ. 2533
กลุ่มกบฏฝ่ายขวา
เป็นกลุ่มกบฏที่ร่วมมือกับกลุ่มกบฏนิยมเจ้านำโดยสหแนวร่วมเพื่อปลดปล่อยลาวและกลุ่มพันธมิตรขนาดเล็กอื่น ๆ มีกำลังทหารประมาณ 40,000 คน จีนและเขมรแดงสนับสนุนและช่วยฝึกกลุ่มกบฏฝ่ายขวา เพื่อให้กลุ่มนี้ช่วยในการสู้รบกับเวียดนาม กลุ่มนี้กล่าวอ้างว่ามีเขตปลดปล่อยเป็นของตนเอง กลุ่มนี้มีประสิทธิภาพน้อยกว่ากลุ่มนิยมเจ้า ไม่มีหลักฐานว่าเหลืออยู่ในลาวปัจจุบันและไม่เป็นที่รู้จักกันอย่างกว้างขวาง
รัตกอ มลาดิช
รัตกอ มลาดิช (Ratko Mladić; Ратко Младић; เกิด 12 มีนาคม ค.ศ. 1942 หรือ 1943 ) เป็นผู้นำการทหารและผู้ถูกกล่าวหาว่าเป็นอาชญากรสงครามชาวเซิร์บ รัตกอเป็นที่รู้จักขึ้นมาระหว่างสงครามยูโกสลาเวีย เริ่มจากการเป็นนายทหารระดับสูงแห่งกองทัพประชาชนยูโกสลาเวีย และเป็นเสนาธิการกองทัพเซิร์บบอสเนียระหว่างสงครามบอสเนีย ค.ศ. 1992-1995 ในปี ค.ศ. 1995 เขาถูกตั้งข้อหาการฆ่าล้างเผ่าพันธุ์ อาชญากรรมสงครามและอาชญากรรมต่อมนุษยชาติจากศาลอาญาระหว่างประเทศในอดีตยูโกสลาเวีย เนื่องจากเป็นนายพลทหารระดับสูงซึ่งมีความรับผิดชอบทางการบังคับบัญชา มลาดิชจึงถูกกล่าวหาโดยศาลอาญาระหว่างประเทศว่ารับผิดชอบต่อการล้อมซาราเยโวระหว่างปี ค.ศ. 1992-1995 และการสังหารหมู่สเรเบรนีตซา ซึ่งเป็นการสังหารหมู่ครั้งใหญ่ที่สุดในยุโรปหลังสงครามโลกครั้งที่สองยุติ เขาเป็นผู้หลบหนีคดีนานเกือบสิบหกปีจนกระทั่งถูกจับกุมโดยกองกำลังความมั่นคงเซอร์เบียเมื่อวันที่ 26 พฤษภาคม ค.ศ. 2011 ในลาซาเรโว เซอร์เบีย
มลาดิชเป็นสมาชิกอย่างยาวนานของพรรคคอมมิวนิสต์ยูโกสลาเวีย เขาเริ่มต้นอาชีพทหารในกองทัพประชาชนยูโกสลาเวียในปี ค.ศ. 1965 และมีประวัติการทำงานไม่โดดเด่นมากนักในยูโกสลาเวียจนกระทั่งสงครามยูโกสลาเวียปะทุขึ้นในปี ค.ศ. 1991
อ้างอิง
1942
007 พยัคฆ์ร้ายเดิมพันระห่ำโลก
007 พยัคฆ์ร้ายเดิมพันระห่ำโลก ดำเนินเรื่องในช่วงเริ่มต้นอาชีพของบอนด์ในฐานะ สายลับ 007 และเขาพึ่งได้รับใบอนุญาตสังหาร บอนด์ได้รับมอบหมายให้ทำการล้มละลาย เลอ ชีฟร์ ผู้ให้เงินสนับสนุนผู้ก่อการร้าย ในเกม โป๊กเกอร์ เดิมพันสูงที่คาสิโน รอยัลในมอนเตเนโกร บอนด์ตกหลุมรัก เวสเปอร์ ลินด์ พนักงานจากกระทรวงการคลังซึ่งได้รับมอบหมายให้เงินสนับสนุนบอนด์ในเกมโป๊กเกอร์ ภาพยนตร์เรื่องนี้เริ่มต้นเรื่องราวซึ่งต่อเนื่องใน 007 พยัคฆ์ร้ายทวงแค้นระห่ำโลก ภาพยนตร์ปี ค.ศ. 2008
มีการค้นหานักแสดงคนใหม่มาแทนที่ของ เพียร์ซ บรอสแนน ซึ่งหลายคนมีส่วนเกี่ยวข้อง ก่อนที่การประกาศว่า แดเนียล เคร็ก จะรับบทเป็น เจมส์ บอนด์ เมื่อเดือนตุลาคม ค.ศ. 2005 ก่อให้เกิดการวิพากษ์วิจารณ์ สถานที่ถ่ายทำ ได้แก่ สาธารณรัฐเช็ก, บาฮามาส, อิตาลีและสหราชอาณาจักรพร้อมกับฉากภายในซึ่งถูกสร้างที่ บาร์รานดอฟสตูดิโอส์ และ ไพน์วูดสตูดิโอส์
007 พยัคฆ์ร้ายเดิมพันระห่ำโลก ฉายรอบปฐมทัศน์ที่ จัตุรัสโอเดียนเลสเตอร์ เมื่อวันที่ 14 พฤศจิกายน ค.ศ. 2006 ได้รับการตอบรับในแง่บวกอย่างมาก โดยนักวิจารณ์เน้นไปที่การคิดค้นตัวละครใหม่ของเคร็กและการขาดหายไปของเอกลักษณ์บางอย่างที่เคยอยู่ในภาพยนตร์บอนด์ก่อนหน้านี้ ภาพยนตร์ทำเงิน 616.5 ล้านดอลลาร์สหรัฐทั่วโลก กลายเป็นภาพยนตร์บอนด์ที่ทำเงินสูงสุด จนกระทั่ง พลิกรหัสพิฆาตพยัคฆ์ร้าย 007 ฉายในปี ค.ศ. 2012
โครงเรื่อง
เจมส์ บอนด์ สายลับเอ็มไอ6 ได้เลื่อนขั้นเป็นสายลับสถานะ 00 (ดับเบิลโอ) หลังจากสังหารเป้าหมายสองคน ได้แก่ ดรายเด็น หัวหน้าหน่วยผู้ทรยศกับสายของเขา ฟิชเชอร์
ในยูกันดา มร. ไวต์ ผู้ลึกลับแนะนำ สตีเวน โอแบนโน สมาชิกระดับสูงของกองทัพต่อต้านของพระเจ้า ให้กับ เลอ ชีฟร์ นายธนาคารเอกชนผู้ให้เงินสนุบสนุนผู้ก่อการร้าย โอแบนโนวางใจเลอ ชีฟร์ด้วยการลงทุนด้วยจำนวนเงินมหาศาล เลอ ชีฟร์ทำการถอนหุ้นของสกายฟลีต บริษัทผลิตอากาศยาน เดิมพันในความล้มเหลวของบริษัท จากความรู้ภายในของเขาเกี่ยวกับการโจมตีของผู้ก่อการร้าย
ในมาดากัสการ์ บอนด์ไล่ล่า มอลลากา นักทำระเบิด ไปยังสถานเอกอัครราชทูต บอนด์สังหารเขาและระเบิดสถานที่ดังกล่าว ในลอนดอน เอ็ม หัวหน้าเอ็มไอ6 ตำหนิบอนด์ว่าทำให้เกิดเหตุการณ์ที่กระทบความสัมพันธ์ระหว่างประเทศและไม่สนใจคำสั่งของเธอที่ให้จับเป็นมอลลากา จากเบาะแส บอนด์ได้พบกับ อเล็กซ์ ดิมิทรีโอส เจ้าหน้าที่ชาวกรีกผู้ทุจริตที่ บาฮามาส หลังบอนด์ชนะเขาในเกมโป๊กเกอร์ได้รถยนต์ แอสตันมาร์ติน ดีบี5 ของเขาและล่อลวง โซลานจ์ ภรรยาของเขา บอนด์ติดตามดิมิทรีโอสไปยัง ไมแอมี และสังหารเขา บอนด์ขัดขวางการระเบิดเครื่องบินโดยสารของสกายฟลีต
เพื่อชดเชยเงินของลูกค้าที่สูญเสียไป เลอ ชีฟร์ จัดการแข่งขันเกม เท็กซัส โฮลเอ็ม ที่คาสิโนรอยัลในมอนเตเนโกร เอ็มไอ6 ส่งบอนด์ไปเข้าร่วม เชื่อว่าเขาสามารถเอาชนะเลอ ชีฟร์ได้ และทำให้เลอ ชีฟร์ต้องลี้ภัยกับรัฐบาลอังกฤษแลกกับข้อมูลลูกค้าของเขา บอนด์จับคู่กับเวสเปอร์ ลินด์ ตัวแทนจากกระทรวงการคลังอังกฤษ ซึ่งเธอเป็นคนดูแลเงินที่จะนำไปใช้ในการแข่งขันจำนวน 10 ล้านดอลลาร์สหรัฐ ในระหว่างการนั่งรถไฟ พวกเขาแลกเปลี่ยนข้อมูลเชิงลึกซึ่งกันและกัน ในมอนเตเนโกรพวกเขาพบกับ เรเน แมธิส สายของพวกเขา
บอนด์ในช่วงแรกนั้นมือขึ้น เพราะว่าบอนด์ดูท่าทีของเลอ ชีฟร์ออก โอแบนโน ดักทำร้ายทำร้าย เลอ ชีฟร์ แต่ก็ปล่อยให้เขาเล่นโป๊กเกอร์ต่อเพื่อให้เขาเอาเงินคืนมา สมุนของโอแบนโนเห็นบอนด์กับเวสเปอร์ บอนด์ฆ่าโอแบนโนและสมุนของโอแบนโน หลังจากปลอบโยนเวสเปอร์ซึ่งกำลังช็อก บอนด์แพ้เดินพันของเขา หลังเลอ ชีฟร์หลอกบอนด์ด้วยท่าทีของเขาเอง เฟลิกซ์ ไลเทอร์ สายลับจากซีไอเอ ให้เงินเดิมพันบอนด์เพื่อให้บอนด์ยังอยู่ในเกม แลกกับการส่งตัว เลอ ชีฟร์ ให้กับอเมริกัน
วาเลนกา คนรักของเลอ ชีฟร์ วางยาพิษในมาร์ตินีของบอนด์ด้วยดิจิทาลลิส ขณะที่บอนด์กำลังใช้ยาแก้พิษและเครื่องกระตุกหัวใจด้วยไฟฟ้าจากรถแอสตันมาร์ติน ดีบีเอส วี12ของเขา บอนด์หมดสติแต่เวสเปอร์เข้ามาช่วยเหลือเขาทัน บอนด์กลับเข้าสู่เกมอีกครั้งและบอนด์ก็ชนะด้วยสเตรตฟลัช ได้เงินเดิมพันทั้งหมด 115 ล้านดอลลาร์สหรัฐ
เลอ ชีฟร์ลักพาตัวเวสเปอร์และใช้เธอเป็นเหยื่อล่อให้บอนด์มาติดกับ คาดว่าได้ข้อมูลมาจากแมธิส ซึ่งเลอ ชีฟร์พาทั้งสองคนไปยังเรือร้างและทรมานบอนด์เพื่อให้เขาบอกเลขบัญชีและรหัสผ่านของเขา แต่บอนด์ปฏิเสธ มร. ไวต์ บุกเข้ามาแล้วฆ่าเลอ ชีฟร์ เพื่อเป็นการลงโทษที่ทรยศความไว้วางใจต่อองค์กรของเขา ที่เงินของพวกเขาไปเล่นการพนัน ปล่อยให้บอนด์และเวสเปอร์รอดชีวิต
บอนด์ฟื้นตัวขึ้นที่โรงพยาบาลของเอ็มไอ6 และจับกุมแมธิสฐานที่ทรยศบอนด์ หลังโอนเงินของผู้ชนะ บอนด์ใช้เวลาฟื้นตัวโดยเวสเปอร์อยู่ข้างกายเขาและทั้งสองคนได้ตกหลุมรักกัน บอนด์ลาออกจากเอ็มไอ6 และทั้งสองคนก็หนีไปเวนิส เมื่อเอ็มเปิดเผยว่าเงินนั้นไม่เคยได้ฝากในบัญชี บอนด์รู้ตัวว่าเวสเปอร์ได้หักหลังเขา เขาตามไปเธอไปยังจุดส่งเงิน มือปืนก็จับเธอไปเป็นเชลย บอนด์ยิงอุปกรณ์ที่ทำให้อาคารลอยตัว ส่งผลให้รากฐานของอาคารจมลงคลองใหญ่ บอนด์ฆ่ามือปืนแต่เวสเปอร์ถูกขังอยู่ในลิฟต์ซึ่งกำลังจะตกลงไปในน้ำ เธอเห็นบอนด์ต้องการจะช่วยเหลือเธอ เธอล็อกประตู บ่งบอกว่าเขาควรช่วยตัวเขาเอง บอนด์ไม่สามารถช่วยเธอได้ก่อนที่จะจมน้ำเสียชีวิต มร. ไวต์ หนีไปพร้อมกับเงิน
เอ็มให้ข้อมูลบอนด์ว่าองค์กรที่อยู่เบื้องหลังเลอ ชีฟร์ ขู่จะฆ่าคนรักของเวสเปอร์ นอกเสียจากเธอจะกลายเป็นสายลับสองหน้าให้กับองค์กร เธออาจทำข้อตกลงกับ มร. ไวต์ โดยให้เงินแลกกับชีวิตของบอนด์ บอนด์กล่าวหาเวสเปอร์อย่างเลือดเย็นว่าเป็นคนทรยศและกลับมาทำงานอีกครั้ง เขาดูรายชื่อและระบุตำแหน่งของ มร. ไวต์ ซึ่งอยู่ที่คฤหาสน์ในทะเลสาบโกโม หลังรู้ตัวว่าเวสเปอร์ทิ้งโทรศัพท์เอาไว้เพื่อช่วยเขา บอนด์ยิงขาของ มร. ไวต์ ก่อนจะแนะนำตัวว่า: "ผมชื่อว่า บอนด์ เจมส์ บอนด์"
บ็อกซ์ออฟฟิศ
การฉายในสหราชอาณาจักรนั้น 007 พยัคฆ์ร้ายเดิมพันระห่ำโลก ทำลายสถิติเป็นภาพยนตร์ที่ทำเงินสูงสุดในวันเปิดตัวที่ 1.7 ล้านปอนด์ และวันเปิดตัวช่วงวันหยุดสุดสัปดาห์ที่ 13,370,969 ปอนด์ เมื่อภาพยนตร์ออกจากโรงฉาย ภาพยนตร์ทำเงิน 55.4 ล้านปอนด์ ทำให้เป็นภาพยนตร์ที่ประสบความสำเร็จมากที่สุดแห่งปีในสหราชอาณาจักร และเป็นภาพยนตร์ที่ทำเงินสูงสุดอันดับที่สิบในสหราชอาณาจักร เมื่อปี ค.ศ. 2011
ดิจิมอนเซฟเวอร์ส
ดิจิมอนเซฟเวอร์ส (Digimon Savers) เป็นหนึ่งในชุดภาพยนตร์การ์ตูนโทรทัศน์ ดิจิตอลมอนสเตอร์ ลำดับที่ 5 ผลิตโดย โตเอะ แอนิเมชัน ออกอากาศทางสถานีโทรทัศน์ ฟูจิทีวี ออกอากาศครั้งแรกเมื่อวันที่ 2 เมษายน ค.ศ. 2006 จนถึงวันที่ 25 มีนาคม ค.ศ. 2007 มีจำนวนตอนทั้งหมด 48 ตอน
ในอเมริกา ดิจิมอนเซฟเวอร์ส ใช้ชื่อว่า Digimon Data Squad
ตัวละคร
ดูบทความ รายชื่อตัวละครในดิจิมอนเซฟเวอร์ส
เพลงชาติมอนเซอร์รัต
เพลงชาติอย่างเป็นทางการของมอนเซอร์รัตคือ เพลงก็อดเซฟเดอะควีน ซึ่งใช้เป็นเพลงชาติสำหรับอาณานิคมโพ้นทะเลของสหราชอาณาจักร. ชาวมอนเซอร์รัตมีความต้องการที่จะใช้เพลงประจำชาติสำหรับใช้ในพิธี และ การแข่งขันกีฬาเครือจักรภพ. ในปี ค.ศ. 1990ได้มีการคัดเลือกเพลงประจำชาติ ที่จัดขึ้นโดยรัฐบาล. ค.ศ. 1995 ได้เลือกเพลง มอนต์เซอร์รัตมายครันทรี (Montserrat my Country) โดย Denzil Edgecombe. ซึ่งไม่ได้รับความนิยม, แต่ยังมีข้อถกเถียงของบางกลุ่ม. ที่มีข้อสงสัยว่าเพลงประจำชาติของตนยังไม่ได้รับการตีพิมพ์ และ รับรองให้ใช้ – บทความจากหนังสือพิมพ์มอนต์เซอร์รัตรีพอร์ตเตอร์ (Montserrat Reporter) – นายกรัฐมนตรี, Reuben Meade, ได้ซักถามถึงทำนองที่ใช่ในเพลงประจำชาติซึ่งมีความคล้ายคลึงกับเพลงในฉบับเดิม. ที่ไม่สามรถระบุผู้เรียบเรียงทำนอง, เพลงประจำชาติฉบับปัจจุบัน มีชื่อว่า มาเธอร์แลนด์ (Motherland).
อ้างอิง
http://www.themontserratreporter.com/featured/there-is-a-national-song The Montserrat Reporter, 23 December 2011
ดิจิมอนเซฟเวอร์ส
การออกอากาศ
ดิจิมอนเซฟเวอร์ส ออกอากาศทุกวันอาทิตย์เวลา 9:00 - 9:30 น. ทางสถานีโทรทัศน์ ฟูจิทีวี ออกอากาศครั้งแรกเมื่อวันที่ 2 เมษายน ค.ศ. 2006 จนถึงวันที่ 25 มีนาคม ค.ศ. 2007 มีจำนวนตอนทั้งหมด 48 ตอน
ในประเทศไทย ออกอากาศเมื่อวันที่ 5 ตุลาคม พ.ศ. 2551 ถึงวันที่ 5 เมษายน พ.ศ. 2552 เวลา 08:30 - 09:00 น. ทางโมเดิร์นไนน์ ทีวี และลิขสิทธิ์ในการจัดจำหน่ายในรูปแบบ VCD ของบริษัท ทีไอจีเอ (TIGA) จำกัด
อำเภอสำโรง
สำโรง เป็นอำเภอหนึ่งของจังหวัดอุบลราชธานี เดิมเป็นส่วนหนึ่งของอำเภอวารินชำราบ เมื่อปี พ.ศ.2528 ได้มีการแบ่งเขตการปกครองออกมาตั้งเป็น กิ่งอำเภอสำโรง ซึ่งประกอบไปด้วย 6 ตำบล ได้แก่ ตำบลสำโรง ตำบลโคกก่อง ตำบลหนองไฮ ตำบลค้อน้อย ตำบลโคกสว่าง และตำบลโนนกาเล็น และต่อมาปี 2535 ได้รับการยกฐานะเป็น อำเภอสำโรง และได้มีการแยกตำบลออกมาอีก3 ตำบล คือ ตำบลขามป้อม แยกออกจากตำบลสำโรง ตำบลโนนกลาง แยกออกจากตำบลหนองไฮ และตำบลบอน แยกออกจากตำบลโนนกาเล็น
ที่ตั้งและอาณาเขต
อำเภอสำโรงตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอสำโรงแบ่งเขตการปกครองย่อยออกเป็น 9 ตำบล 108 หมู่บ้าน ได้แก่
วิวาห์อลเวง (ละครโทรทัศน์ พ.ศ. 2557)
เนื้อเรื่องย่อ
วิหาน วัตซาล ผู้มั่งคั่งพบและตกหลุมรัก อรุชิ หญิงชนชั้นกลาง และพาเธอกลับบ้านไปหา "ภรรยา" ทั้งเจ็ดของเขาซึ่งนำโดย ดาดี มา ภรรยาคนใหญ่ อรุชิสามารถเอาชนะใจภรรยาเขาทุกๆคนได้ ในขณะเดียวกันก็สร้างความสัมพันธ์ที่ใกล้ชิดกับพวกเขาแต่ละคน
เปี๊ยก โปสเตอร์
เปี๊ยก โปสเตอร์ (เกิด 18 ตุลาคม พ.ศ. 2475) ผู้กำกับภาพยนตร์ไทย และศิลปินแห่งชาติ สาขาศิลปะการแสดง (ภาพยนตร์และละครโทรทัศน์) ประจำปี พ.ศ. 2558 ผู้มีชื่อเสียง อดีตเป็นช่างวาดภาพป้ายโฆษณาภาพยนตร์ ก่อนมาเอาดีในด้านกำกับหนัง ที่เคยกำกับหนังไทยมากว่า 28 เรื่อง ในยุคแรกๆ นิยมตั้งชื่อภาพยนตร์ด้วยคำพยางค์เดียวจนกลายเป็นเอกลักษณ์ ผลงานสร้างชื่อเสียง อาทิ โทน ชู้ ผลงานสร้างชื่อในยุคต่อมาได้แก่ วัยอลวน ภาพยนตร์เรื่องเป็นหนังรักวัยรุ่น ใช้ดาราหน้าใหม่นำแสดง คือไพโรจน์ สังวริบุตร และลลนา สุลาวัลย์  ฉีกแนวภาพยนตร์ในยุคนั้น ทำเงินได้จำนวนมาก ทำให้มีการสร้างภาคต่อ คือรักอุตลุด และ ชื่นชุลมุน ตามมา ทั้งไพโรจน์ และลลนา กลายเป็นดาราดังเปรี้ยงปร้างในชั่วข้ามคืน
ประวัติ
เปี๊ยก โปสเตอร์ มีชื่อจริงว่า สมบูรณ์สุข นิยมศิริ เกิดเมื่อวันที่ 18 ตุลาคม พ.ศ. 2475 ที่ จังหวัดเชียงใหม่ จบมัธยมศึกษาจาก โรงเรียนวัดราชาธิวาส จบการศึกษาระดับปริญญาจาก วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์ เริ่มทำงานในปี พ.ศ. 2496 โดยเป็นช่างเชียนอยู่ที่ร้านไพบูลย์การช่าง รับเขียนป้ายโฆษณาสินค้าต่าง ๆ วาดรูปปกนิตยสาร ต่อมาได้เขียนภาพด้วยสีโปสเตอร์ลงในตัดเอาท์ ซึ่งต่างเอาช่างเขียนอื่นที่ใช้สีน้ำมัน ต่อมา จึงให้เขียนโปสเตอร์หนังของโรงภาพยนตร์ตั้งแต่นั้นเป็นต้นมา
เปี๊ยก โปสเตอร์ เป็นผู้บุกเบิกการใช้เทคนิคการเขียนภาพด้วยสีโปสเตอร์ ยุคแรก ๆ เปี๊ยกจะเซ็นชื่อว่า เปี๊ยก ในใบปิดทุกเรื่อง แล้วต่อมาจึงเปลี่ยนมาใช้ตามฉายาที่ได้มาว่า เปี๊ยก โปสเตอร์ ผลงานในใบปิดหนังไทยยุค 16 ม.ม. ของเปี๊ยก โปสเตอร์ เช่น เล็บครุฑ, แสงสูรย์, ธนูทอง, เสือเหลือง เป็นต้น นอกจากนี้ยังมีนักเขียนรุ่นหลังอีกหลายคนที่ได้รับอิทธิพลการวาดมาจากเปี๊ยก โปสเตอร์ เช่น ทองดี ภานุมาศ, บรรหาร สิตะพงศ์ เป็นต้น
เปี๊ยก โปสเตอร์ ได้ชื่อว่า เป็นนักสร้างและส่งดาราให้กับวงการภาพยนตร์มาแล้วหลายต่อหลายคน เช่น ไพโรจน์ ใจสิงห์ จากเรื่อง ดวง (2514), กรุง ศรีวิไล จากเรื่อง ชู้ (2515), อุเทน บุญยงค์ จากเรื่อง เขาสมิง (2516), อีดำ-บุปผารัตน์ ญานประสิทธิกุล หนูเดือน-ช่อเพชร ชัยเนตร จากเรื่อง ข้าวนอกนา (2518), ตั้ม ไพโรจน์ สังวริบุตร และ โอ๋ ลลนา สุลาวัลย์ จากเรื่อง วัยอลวน (2519), ทูน หิรัญทรัพย์ และ ลินดา ค้าธัญเจริญ จากเรื่อง แก้ว (2523), อำพล ลำพูน และ วรรษมน วัฒโรดม จากเรื่อง วัยระเริง (2527), อำพล ลำพูน และ นาถยา แดงบุหงา จากเรื่อง ข้างหลังภาพ (2528), รอน บรรจงสร้าง จากเรื่อง สะพานรักสารสิน (2530) และกลุ่มซูโม่กับกลุ่มกลิ่นสีจากภาพยนตร์เรื่อง กลิ่นสีและกาวแป้ง
เปี๊ยกใช้ชีวิตในการกำกับภาพยนตร์มาจน 26 ปี ถึงเรื่องสุดท้าย ออกฉายในปี พ.ศ. 2538 คือ บินแหลก จากนั้นเปี๊ยกก็กลับไปใช้ชีวิตอยู่กับธรรมชาติที่บ้านกลางขุนเขาปากช่อง จังหวัดนครราชสีมา จนถึงทุกวันนี้
ในปี พ.ศ. 2554 เปี๊ยก โปสเตอร์ ได้แสดงภาพยนตร์ครั้งแรกในชีวิต เรื่อง Top Secret วัยรุ่นพันล้าน ในบท ลุงเทือง และได้รับรางวัลชมรมวิจารณ์บันเทิงในสาขานักแสดงสมทบชายยอดเยี่ยมไป
อิงมาร์ เบิร์กแมน
แอนสต์ อิงมาร์ เบิร์กแมน (Ernst Ingmar Bergman; 14 กรกฎาคม ค.ศ. 1918 — 30 กรกฎาคม ค.ศ. 2007) เป็นผู้กำกับหนังและละครชาวสวีเดน ถือเป็นผู้กำกับที่มีอิทธิพลต่อผู้กำกับรุ่นหลัง ๆ มากคนหนึ่ง หนังของเขาส่วนใหญ่มักจะใช้ทุนสร้างไม่สูงมากนัก มีความลุ่มลึกและโครงเรื่องซับซ้อน
ราชวงศ์สหราชอาณาจักร
ราชวงศ์สหราชอาณาจักร ประกอบด้วยพระมหากษัตริย์สหราชอาณาจักรและพระประยูรญาติใกล้ชิด บางครั้งจึงแตกต่างจากคำเรียกทางการในประเทศสำหรับราชวงศ์ สมาชิกในราชวงศ์อยู่ใน หรืออภิเษกสมรสเข้ามาในราชวงศ์วินด์เซอร์ ซึ่งสมเด็จพระเจ้าจอร์จที่ 5 ทรงเปลี่ยนชื่อมาจากราชวงศ์ซัคเซิน-โคบูร์กและโกทา เมื่อ ค.ศ. 1917
ถึงแม้ว่าจะไม่มีคำจำกัดความที่เป็นทางการหรือทางกฎหมายเคร่งครัดว่าผู้ใดเป็นราชวงศ์หรือไม่ และรายนามแตกต่างกันมีบุคคลไม่เหมือนกัน แต่ผู้ที่ถือครองพระอิสริยยศเป็น His หรือ Her Majesty, His หรือ Her Royal Highness หรือ Their Royal Highnesses นั้นโดยทั่วไปแล้วถือเป็นสมาชิกในราชวงศ์ ซึ่งใช้เรียกพระมหากษัตริย์ คู่สมรสของพระมหากษัตริย์ คู่สมรสของกษัตริย์ที่สวรรคตไปแล้ว พระราชโอรสและพระราชธิดา พระราชนัดดาในสายพระราชโอรส คู่สมรสและคู่สมรสที่เป็นม่ายของพระราชโอรสในพระประมุขและพระราชนัดดาในสายพระราชโอรส
เมื่อปี 1917 สมเด็จพระเจ้าจอร์จที่ 5 มีพระราชวโรกาสประกาศว่าพระองค์และเชื้อสายในพระราชโอรสทุกพระองค์จะอยู่ในราชวงศ์วินด์เซอร์ ผู้สืบทอดราชบัลลังก์ของพระองค์ต่อไปยังคงทรงปกครองประเทศอีกสิบหกประเทศ ที่ประกอบขึ้นเป็นเครือจักรภพ สมาชิกและเครือญาติในราชวงศ์วินด์เซอร์ได้เป็นตัวแทนองค์พระประมุขในประเทศของเครือจักรภพ โดยบางครั้งอยู่ในวาระที่ยืดออกไปของการเป็นอุปราช หรือ ข้าหลวงใหญ่ และบางครั้งเข้าร่วมพิธีการหรืองานเลี้ยงเฉพาะกิจต่าง ๆ
รายพระนามสมาชิกในราชวงศ์สหราชอาณาจักร
พระราชนัดดาในสมเด็จพระเจ้าจอร์จที่ 5 และพระชายา:
พงศาวลี
Notes
เครือญาติในสายอื่นของราชวงศ์อังกฤษ
บุคคลต่อไปนี้เป็นทายาทสืบเชื้อสาย (หรือ เป็นม่าย) ของพระราชโอรสและธิดาพระองค์อื่นของสมเด็จพระราชินีนาถวิกตอเรีย สมเด็จพระเจ้าเอ็ดเวิร์ดที่ 7 และสมเด็จพระเจ้าจอร์จที่ 5
เอิร์ลแห่งแฮร์วูดเป็นพระญาติชั้นที่หนึ่งของสมเด็จพระราชินีนาถ ในสายพระราชธิดาในพระเจ้าจอร์จที่ 5 ส่วนดยุกแห่งไฟฟ์ มาร์ควิสแห่งมิลด์ฟอร์ดฮาเว็น เคานท์เตสเมานท์แบ็ตเต็นแห่งพม่า เลดี้ซัลทูน พร้อมทั้งครอบครัวที่เกี่ยวข้อง รวมไปถึงเชื้อสายของลอร์ดแฮร์วูด ห่างไกลจากพระประมุของค์ปัจจุบันมากเสียจนกระทั่งเป็นเหมือนญาติมากกว่าสมาชิกของราชวงศ์
บุคคลเหล่านี้ไม่ได้รับเงินเบี้ยหวัดจากรัฐบาลหรือปฏิบัติพระราชภารกิจทางการแทนสมเด็จพระราชินีนาถ แต่กระนั้นสมเด็จพระราชินีนาถได้ทรงเชิญให้มางานเลี้ยงส่วนพระองค์ในราชวงศ์และเข้าร่วมในวโรกาสเป็นทางการต่าง ๆ ดังเช่น พิธีสวนสนาม งานเฉลิมฉลองพระราชพิธีกาญจนาภิเษก และงานพระศพแบบรัฐพิธีหรือราชพิธี
อดีตคู่สมรสของสมาชิกในราชวงศ์อังกฤษที่ยังมีชีวิตอยู่มีจำนวน 4 คน คือ
สมาชิกของราชวงศ์ที่สิ้นพระชนม์ไปแล้ว คือ
ไดอานา เจ้าหญิงแห่งเวลส์ พระชายาองค์แรกในเจ้าฟ้าชายแห่งเวลส์ สิ้นพระชนม์ด้วยอุบัติเหตุทางรถยนต์ในปี พ.ศ. 2540 ทั้งสองพระองค์ทรงหย่าขาดจากกันในปี พ.ศ. 2539 เจ้าหญิงไดอานาทรงถูกถอดฐานันดรศักดิ์ Her Royal Highness ออกแต่ยังคงดำรงพระอิสริยยศ "เจ้าหญิงแห่งเวลส์" และเป็นสมาชิกของราชวงศ์ ในฐานะที่เป็นพระมารดาของรัชทายาทอันดับ 1และ 5แห่งราชบัลลังก์คือ เจ้าชายวิลเลียม และ เจ้าชายเฮนรี ("แฮร์รี")
เครือจักรภพอังกฤษ
นอกเหนือไปจากสหราชอาณาจักร สมเด็จพระราชินีนาถและสมาชิกพระองค์อื่นของราชวงศ์ทรงปฏิบัติพระราชกรณียกิจอยู่เป็นประจำในกลุ่มประเทศเครือจักรภพอีกสิบห้าประเทศ ซึ่งสมเด็จพระราชินีนาถทรงเป็นประมุขแห่งรัฐ เมื่อราชบัลลังก์ภายในประเทศเหล่านี้แยกออกจากราชบัลลังก์ของสหราชอาณาจักรอย่างถูกต้องตามกฎหมายแล้ว จะให้เงินทุนสนับสนุนประเทศเหล่านี้แยกจำเพาะเป็นรายประเทศ โดยผ่านกระบวนการจัดสรรงบประมาณทางนิติบัญญัติมาตรฐาน เงินทุนที่จัดสรรให้ส่วนใหญ่แล้วจะสนับสนุนภารกิจการงานของตัวแทนของพระประมุขในประเทศนั้น ๆ ซึ่งเรียกว่า ข้าหลวงใหญ่ ผู้ว่าการ และผู้ช่วยผู้ว่าการ แม้ว่าเงินบางส่วนจะใช้ในการเยือนอย่างเป็นทางการต่าง ๆ
พระอิสริยยศ และ ฐานันดรศักดิ์
พระอิสริยยศในชั้น His หรือ Her Majesty (HM) ใช้กับสมเด็จพระราชาธิบดี สมเด็จพระราชินีนาถ สมเด็จพระราชินี และอดีตสมเด็จพระราชินี (สมเด็จพระพันปี หรือ สมเด็จพระบรมราชชนนี)
การใช้พระอิสริยยศ His หรือ Her Royal Highness (HRH) และฐานันดรศักดิ์เจ้าชายและเจ้าหญิงมีผลจากพระราชหัตถเลขาที่ออกโดยสมเด็จพระเจ้าจอร์จที่ 5 ในวันที่ 30 พฤศจิกายน ค.ศ. 1917 และตีพิมพ์ลงในหนังสือราชกิจจานุเบกษาลอนดอนในวันที่ 11 ธันวาคม ค.ศ. 1917 พระราชหัตถเลขากล่าวว่านับแต่นี้ต่อไปพระราชโอรสธิดาในพระประมุข พระโอรสธิดาในพระราชโอรสของพระประมุข พระโอรสองค์โตของพระโอรสองค์โตของเจ้าชายแห่งเวลส์ "จะถือครองโดยตลอดพระอิสริยยศ อิสริยศักดิ์ และคุณสมบัติชั้น Royal Highness พร้อมกับฐานันดรศักดิ์เจ้าชายและเจ้าหญิงนำมาก่อนหน้าพระนามทางศาสนาคริสต์หรือบรรดาศักดิ์ประดับเกียรติ" และยังต่อไปอีกว่า "พระราชนัดดาของพระประมุขผ่านทางพระราชโอรสสายตรง (ยกเว้นพระโอรสองค์โตของพระโอรสองค์ใหญ่ในเจ้าชายแห่งเวลส์) จะมีพระอิสริยยศและฐานันดรศักดิ์ของบุตรและธิดาของดยุก"
ภายใต้ธรรมเนียมปฏิบัติดังกล่าว พระราชโอรสธิดาในสมเด็จพระราชินีนาถและพระโอรสธิดาในเจ้าชายแห่งเวลส์ ดยุกแห่งยอร์ค และเอิร์ลแห่งเวสเซ็กซ์ จึงทรงดำรงฐานันดรศักดิ์เจ้าชายหรือเจ้าหญิง และมีพระอิสริยยศ Royal Highness แต่กระนั้นในการอภิเษกสมรสของเจ้าชายเอ็ดเวิร์ดในปี 2001 ได้มีการประกาศว่าพระโอรสและธิดาของพระองค์จะมีฐานันดรศักดิ์เทียบเท่ากับบุตรีของเอิร์ล แต่ยังไม่มีพระราชหัตถเลขาออกมารับรอง ดยุกแห่งกลอสเตอร์ ดยุกแห่งเคนต์ เจ้าฟ้าหญิงอเล็กซานดรา เลดี้โอกิลวี และ เจ้าชายไมเคิลแห่งเคนต์ ทรงดำรงฐานันดรศักดิ์เป็นเจ้าชายและเจ้าหญิงพร้อมทั้งพระอิสริยยศ Royal Highness ในฐานะพระราชนัดดาผ่านทางสายพระราชโอรสของสมเด็จพระเจ้าจอร์จที่ 5 แต่อย่างไรก็ตาม พระโอรสและธิดาของทุกพระองค์ไม่ทรงมีฐานันดรศักดิ์ทางราชวงศ์อะไรเลย เช่น พระโอรสและธิดาของเจ้าชายไมเคิลจะเป็นเพียง ลอร์ด เฟรเดอริค วินด์เซอร์ และ เลดี้ กาเบรียลลา วินด์เซอร์ ตามฐานันดรศักดิ์ของบุตรธิดาของดยุก ไม่มีการแต่งตั้งฐานันดรศักดิ์ทางราชวงศ์ พระโอรสธิดาของเจ้าฟ้าหญิงพระราชกุมารี เจ้าหญิงอเล็กซานดรา และ เจ้าฟ้าหญิงมาร์กาเร็ต เคานท์เตสแห่งสโนว์ดอน ไม่มีฐานันดรศักดิ์ทางราชวงศ์เนื่องจากเจ้าหญิงไม่สามารถส่งผ่านฐานันดรศักดิ์ไปสู่พระโอรสและธิดา แต่มีข้อยกเว้นเกิดขึ้นเมื่อสมเด็จพระเจ้าจอร์จที่ 6 มีพระราชหัตถเลขาให้เจ้าหญิงเอลิซาเบธ รัชทายาทโดยนิตินัยส่งผ่านฐานันดรศักดิ์ทางราชวงศ์สู่พระโอรสและธิดาได้ พระโอรสในเจ้าหญิงมาร์กาเร็ตดำรงฐานันดรศักดิ์ไวส์เคานท์ลินเลย์ในฐานะบุตรชายและทายาทของเอิร์ลแห่งสโนว์ดอน ในขณะที่พระธิดาดำรงฐานันดรศักดิ์เลดี้ พระโอรสธิดาในเจ้าฟ้าหญิงวรราชกุมารีและเจ้าหญิงอเล็กซานดราไม่มีฐานันดรศักดิ์ทางราชวงศ์เลย เนื่องมาจากว่ามาร์ค ฟิลลิปส์และ เซอร์ แองกัส โอกิลวี ไม่ได้ขอรับการแต่งตั้งบรรดาศักดิ์ขุนนางในวันอภิเษกสมรสที่แต่งงานกับพระราชโอรสหรือพระราชนัดดาในสายพระราชโอรสของพระประมุขจะดำรงพระอิสริยยศเป็น Her Royal Highness แล้วก็ตามด้วยรูปแบบที่เปลี่ยนเป็นเพศหญิงของฐานันดรศักดิ์อันสูงสุดของพระสวามี ดังนั้นพระชายาของขุนนางในทางราชวงศ์จึงเป็นที่รู้จักกันว่า "เฮอร์รอยัลไฮเนส ดัชเชสแห่ง......." หรือ "เฮอร์รอยัลไฮเนส เคานท์เตสแห่ง......." เพราะฉะนั้นพระชายาของดยุกแห่งเคนต์ ดยุกแห่งกลอสเตอร์ และเอิร์ลแห่งเวสเซ็กส์ก็คือ "เจ้าฟ้าหญิงดัชเชสแห่งเคนต์" "เจ้าฟ้าหญิงดัชเชสแห่งกลอสเตอร์" และ "เจ้าฟ้าหญิงเคานท์เตสแห่งเวสเซ็กส์" เป็นลำดับ ก่อนการหย่าร้าง ไดอานา เจ้าหญิงแห่งเวลส์ ได้ทรงดำรงพระอิสริยยศและฐานันดรศักดิ์เป็น "เจ้าฟ้าหญิงแห่งเวลส์" อย่างไรก็ตาม เมื่อหญิงสาวแต่งงานกับบุคคลที่ไม่ได้มีบรรดาศักดิ์ขุนนางก็จะเป็นที่รู้จักว่า เจ้าฟ้าหญิง (พระนามทางศาสนาคริสต์ของพระสวามี) แล้วตามด้วยราชทินนามเกี่ยวกับดินแดนหรือทางฐานันดรศักดิ์นั้น ดังเช่น บารอนเนส มารี-คริสตีน ฟอน ไรบ์นิตซ์ ดำรงพระอิสริยยศและฐานันดรศักดิ์ "เจ้าฟ้าหญิงไมเคิลแห่งเคนต์" และไม่ใช่ "เจ้าฟ้าหญิงมารี-คริสตีนแห่งเคนต์" เช่นเดียวกันคือ บริจิตต์ อีวา ฟาน ดอยรส์ ดำรงพระอิสริยยศและฐานันดรศักดิ์ "เจ้าฟ้าหญิงริชาร์ดแห่งกลอสเตอร์" หลังจากการอภิเษกสมรสจนกระทั่งถึงการสืบทอดตำแหน่งดยุกต่อจากพระบิดาของพระสวามีในปี 1974 พระชายาม่ายของเจ้าชายยังคงดำรงพระอิสริยยศเจ้าฟ้า หรือ HRH แต่กระนั้นตามพระราชหัตถเลขาของสมเด็จพระราชินีนาถเอลิซาเบธที่ 2 ลงวันที่ 21 สิงหาคม ค.ศ. 1996 พระชายาที่หย่าขาดจากเจ้าชายแห่งสหราชอาณาจักรบริเตนใหญ่และไอร์แลนด์เหนือ "จะไม่มีสิทธิที่จะถือครองหรือดำรงพระอิสริยยศ ฐานันดรศักดิ์ และคุณสมบัติของ Royal Highness"
พระราชธิดาและพระราชนัดดาผู้หญิงในสายพระราชโอรสของพระประมุขจะไม่ทรงสูญเสียฐานันดรศักดิ์ทางราชวงศ์ไปในการอภิเษกสมรส บุรุษซึ่งสมรสกับพระราชธิดาและพระราชนัดดาผู้หญิงในสายพระราชโอรสของพระประมุข จะไม่ได้รับศักดินาทางราชวงศ์และพระอิสริยยศเจ้าฟ้าจากภรรยา มีข้อยกเว้นเดียวของธรรมเนียมปฏิบัตินี้คือ เจ้าชายฟิลิป ซึ่งประสูติเป็นเจ้าชายแห่งกรีซและเดนมาร์ก และหลังจากสิ้นสุดสงครามเพียงไม่นานจึงได้ทรงสละฐานันดรศักดิ์และเป็นชาวอังกฤษที่แปลงสัญชาติในฐานะเรือโท ฟิลิป เมานท์แบ็ตเต็น ร.น. (แม้ว่าจะทรงเป็นชาวอังกฤษอยู่แล้วในฐานะเชื้อสายพระองค์หนึ่งในเจ้าหญิงโซเฟีย) ในวันก่อนการอภิเษกสมรส พระองค์ทรงได้รับการสถาปนาให้เป็นดยุกแห่งเอดินบะระ พร้อมกับพระอิสริยยศเจ้าฟ้าจากพระราชหัตถเลขาของสมเด็จพระเจ้าจอร์จที่ 6 ลงวันที่ 19 พฤศจิกายน ค.ศ. 1947 แต่ก็ยังไม่ได้ทรงเป็นเจ้าชายแห่งสหราชอาณาจักรบริเตนใหญ่และไอร์แลนด์เหนือจนกระทั่งวันที่ 22 กุมภาพันธ์ ค.ศ. 1957 นับแต่วันนั้นฐานันดรศักดิ์แบบเต็มของพระองค์คือ "เจ้าฟ้าชายฟิลิป ดยุกแห่งเอดินบะระ"
ในฐานะพระราชนัดดาของพระประมุขผ่านทางพระราชธิดา พระโอรสและธิดาของเจ้าหญิงเอลิซาเบธและดยุกแห่งเอดินบะระจะไม่มีสิทธิใช้พระอิสริยยศเจ้าฟ้าและฐานันดรศักดิ์เจ้าชายหรือเจ้าหญิงแห่งสหราชอาณาจักรจนกระทั่งพระชนนีเสวยราชสมบัติเป็นสมเด็จพระราชินีนาถ หากพระอิสริยยศและฐานันดรศักดิ์เหล่านั้นไม่ได้รับพระราชทานจากพระราชหัตถเลขาจากสมเด็จพระเจ้าจอร์จที่ 6 ลงวันที่ 22 ตุลาคม ค.ศ. 1948 นอกจากนั้นยังไม่สามารถดำรงพระอิสริยยศเป็นเจ้าฟ้าชายและเจ้าฟ้าหญิงแห่งกรีซและเดนมาร์กผ่านทางพระชนกได้ เพราะว่าดยุกแห่งเอดินบะระ พระชนกได้ทรงสละพระอิสริยยศและฐานันดรศักดิ์ไปแล้ว
บรรดาศักดิ์ขุนนาง
พระมเหสีของพระประมุขโดยทั่วไปแล้วจะไม่ได้ทรงรับการแต่งตั้งบรรดาศักดิ์ขุนนาง แต่ได้มีข้อยกเว้นอันน่าจดจำเกิดขึ้นใน ค.ศ. 1532 เมื่อสมเด็จพระเจ้าเฮนรีที่ 8 ทรงสถาปนาแอนน์ โบลีนเป็นมาร์ชเนสแห่งเพมโบรคก่อนการอภิเษกสมรส แต่กระนั้น ในบางครั้งเจ้าชายพระราชสวามีจะได้รับพระราชทานตำแหน่งดยุก พระราชสวามีในสมเด็จพระราชินีแมรีที่ 1 แห่งอังกฤษ ทรงเป็นสมเด็จพระราชาธิบดีแห่งสเปนอยู่แต่ก่อนแล้ว และพระราชสวามีในสมเด็จพระราชินีแมรีที่ 2 นั้นเป็นพระประมุขร่วมกันในประเทศอังกฤษ ดังนั้นจึงไม่มีพระองค์ใดมีศักดินาขุนนาง เจ้าชายจอร์จแห่งเดนมาร์ก พระสวามีในเจ้าหญิงแอนน์ (ต่อมาเสวยราชสมบัติเป็น สมเด็จพระราชินีนาถแอนน์) ทรงได้รับการสถาปนาให้มีฐานันดรศักดิ์ดยุกแห่งคัมบาลันด์เมื่อปี 1683 เจ้าชายอัลเบิร์ตแห่งแซ็กซ์-โคบูร์กและก็อตธา ซึ่งเป็นพระราชสวามีในสมเด็จพระราชินีนาถวิกตอเรีย ทรงได้รับพระราชทานพระอิสริยยศชั้นรอยัลไฮเนสก่อนการอภิเษกสมรส ต่อมาใน ค.ศ. 1857 สมเด็จพระราชินีนาถทรงสถาปนาเจ้าชายเป็นเจ้าชายพระราชสวามี แต่กระนั้นพระองค์ไม่ได้ทรงมีบรรดาศักดิ์ขุนนางของอังกฤษ ส่วนเจ้าชายฟิลิป พระสวามีในสมเด็จพระราชินีนาถองค์ปัจจุบันทรงได้รับการสถาปนาเป็นดยุกแห่งเอดินบะระและได้รับพระราชทานพระอิสริยยศชั้นเจ้าฟ้าในวันก่อนการอภิเษกสมรส (ซึ่งเกิดขึ้นก่อนการเสวยราชสมบัติของสมเด็จพระราชินีนาถ)
โดยปกติแล้ว พระราชโอรสของประมุขทรงได้รับศักดินาขุนนางเพื่อแสดงถึงการเจริญพระชนม์สู่วัยผู้ใหญ่หรือการอภิเษกสมรส แต่เดิมพระราชโอรสพระองค์รองลงไปของพระประมุขจะไม่ได้ทรงรับพระราชทานฐานันดรศักดิ์เจ้าชาย (ยกเว้นก็แต่ เจ้าชายแห่งเวลส์) ดังนั้นเพื่อเป็นการชี้ให้เห็นถึงตำแหน่งอันสูงส่ง จึงทรงได้รับมอบศักดินาขุนนางแทน ตั้งแต่รัชสมัยของสมเด็จพระเจ้าเอ็ดเวิร์ดที่ 3 พระราชโอรสเกือบทุกพระองค์ในพระประมุขที่ทรงเจริญพระชนม์จนเป็นผู้ใหญ่จะเป็นดยุกทั้งสิ้น ตำแหน่งดยุกบางตำแหน่งจะถูกพระราชทานบ่อยครั้งมากกว่าตำแหน่งดยุกอื่น ๆ รวมถึง ดยุกแห่งยอร์ค ออลบานี และ คลาเรนซ์ โดยทั่วไปแล้วเมื่อได้มอบบรรดาศักดิ์ขุนนางให้แก่สมาชิกของราชวงศ์พระองค์หนึ่งแล้วจะมอบให้แก่บุคคลอื่นนอกราชวงศ์หลังจากนั้นอีกไม่ได้ (ถึงแม้ว่าจะมีข้อยกเว้นบางอย่างเกิดขึ้นก็ตาม)
ตำแหน่งดยุกแห่งยอร์คโดยทั่วไปจะแต่งตั้งให้กับพระราชโอรสพระองค์ที่สองของพระประมุข การแต่งตั้งครั้งแรกเกิดขึ้นเมื่อ ค.ศ. 1384 และรวมเข้ากับราชบัลลังก์ในปี 1483 ดยุกทุกพระองค์หลังจากนั้นมีทั้งสิ้นพระชนม์โดยปราศจากทายาทหรือเสวยราชสมบัติเป็นกษัตริย์ ฉะนั้นตำแหน่งจึงมิได้ออกไปนอกราชวงศ์ รูปแบบการพระราชทานตำแหน่งดยุกให้พระราชโอรสพระองค์ที่สองในพระประมุขเป็นที่ไม่พอพระทัยแก่สมเด็จพระเจ้าจอร์จที่ 1 ซึ่งได้พระราชทานตำแหน่งดยุกแห่งยอร์คและออลบานีให้พระอนุชา สมเด็จพระเจ้าจอร์จที่ 2 พระราชทานตำแหน่งดยุกแห่งยอร์คและออลบานีนี้อีกกับพระราชโอรสพระองค์ที่สองซึ่งได้สิ้นพระชนม์ไปก่อนพระองค์ ตำแหน่งดยุกแห่งยอร์คและออลบานีได้มีบทบาทอีกเป็นครั้งสุดท้ายในปี 1784 เมื่อสมเด็จพระเจ้าจอร์จที่ 3 พระราชทานตำแหน่งนี้ให้แก่พระราชโอรสพระองค์ที่สอง นับแต่นั้นมาตำแหน่งดยุกก็ได้มีการตั้งชื่อเป็น ยอร์ค มากกว่า ยอร์คและออลบานี ดยุกแห่งยอร์คพระองค์ปัจจุบันคือ เจ้าฟ้าชายแอนดรูว์ พระราชโอรสพระองค์ที่สองในสมเด็จพระราชินีนาถเอลิซาเบธที่ 2
ตำแหน่งดยุกแห่งออลบานีแสดงบทบาทที่คล้ายคลึงกันกับดยุกแห่งยอร์คในประเทศสกอตแลนด์ ตำแหน่งดยุกได้รับการแต่งตั้งครั้งแรกเมื่อปี 1498 แก่โรเบิร์ต สจ๊วร์ต พระอนุชาในสมเด็จพระเจ้าโรเบิร์ตที่ 3 ถึงเป็นตำแหน่งดยุกเพียงหนึ่งเดียวนอกเหนือไปจากตำแหน่งดยุกแห่งโรธเซย์ในเวลานั้น มีการแต่งตั้งตำแหน่งดยุกดังกล่าวอีกสามครั้งในประเทศสกอตแลนด์ โดยสองครั้งแก่พระราชโอรสพระองค์ที่สองของพระประมุข และอีกหนึ่งครั้งแก่พระอนุชาในพระประมุข ตำแหน่งดยุกแห่งออลบานีได้ถูกแต่งตั้งเป็นครั้งสุดท้ายในปี 1881 ให้แก่พระราชโอรสพระองค์ที่สี่ในสมเด็จพระราชินีนาถวิกตอเรีย และจากนั้นถูกระงับไปภายใต้พระราชบัญญัติการถอดถอนพระอิสริยยศหลังจากที่ผู้ถือครองตำแหน่งนี้ได้ต่อสู้ในฝ้ายเยอรมันช่วงระหว่างสงครามโลกครั้งที่ 1
นอกจากนี้ยังมีตำแหน่งดยุกอื่น ๆ ที่ได้นำมาใช้กับสมาชิกของราชวงศ์ คลาเรนซ์ได้ถูกนำมาใช้เป็นตำแหน่งดยุกเป็นครั้งแรกในปี 1362 โดยมากจะพระราชทานให้แก่พระราชโอรสพระองค์ที่สามของพระประมุข ตำแหน่งดยุกที่พระราชทานแก่พระโอรสพระองค์รองของพระประมุข ได้แก่ ออเมล เคมบริดจ์ คอนน็อต คัมบาลันด์ เอดินบะระ กลอสเตอร์ เคนต์ และซัสเซ็กส์ ตำแหน่งดยุกบางประเภทจะใช้กับพระอนุชา พระราชนัดดาผู้ชาย และพระญาติผู้ชายของพระประมุข ตำแหน่งดยุกแห่งวินด์เซอร์เป็นตำแหน่งดยุกทางราชวงศ์เช่นกัน โดยแต่งตั้งให้แก่สมเด็จพระเจ้าเอ็ดเวิร์ดที่ 8 หลังจากการสละราชสมบัติของพระองค์เพื่อที่จะอภิเษกสมรสอันขัดต่อข้อบัญญัติของศาสนาจักรแห่งอังกฤษ
พระราชโอรสในพระประมุขบ่อยครั้งทรงได้รับพระราชทานฐานันดรศักดิ์ที่เกี่ยวข้องกับประเทศอังกฤษและสกอตแลนด์ ต่อมากับไอร์แลนด์ และกับเวลส์เมื่อไม่นานมานี้ เพราะฉะนั้นตำแหน่งดยุกแห่งสแตรธเอิร์น (ที่ตั้งชื่อตามสถานที่หนึ่งในสกอตแลนด์) ได้นำมาใช้ควบคู่กับตำแหน่งดยุกแห่งคอนน็อต (ที่ตั้งชื่อตามมณฑลหนึ่งของไอร์แลนด์) เคนต์และคัมบาลันด์ (ที่ตั้งตามสถานที่ในประเทศอังกฤษ) รูปแบบเช่นนี้ยังคงใช้กับราชวงศ์ในปัจจุบัน ดังเช่น ดยุกแห่งยอร์ค พระองค์ปัจจุบัน ทรงเป็นทั้งเอิร์ลแห่งอินเวอร์เนสและบารอนคิลลีเลียฟ ฐานันดรศักดิ์รองที่เกี่ยวข้องกับประเทศสกอตแลนด์และไอร์แลนด์ตามลำดับอีกด้วย
ธรรมเนียมปฏิบัติในการพระราชทานตำแหน่งดยุกให้แก่สมาชิกอาวุโสของราชวงศ์สิ้นสุดลงเมื่อไม่นานในปี 2001 เมื่อเจ้าชายเอ็ดเวิร์ดทรงได้รับการสถาปนาเป็นเอิร์ลแห่งเวสเซ็กส์ ตำแหน่งเอิร์ลแห่งเวสเซ็กส์มิเคยมีการแต่งตั้งจากประมุขของอังกฤษและบริเตนใหญ่มาก่อนนับแต่ปี 1066 กล่าวกันว่าตำแหน่งดยุกแห่งเอดินบะระจะพระราชทานให้แก่เอิร์ลแห่งเวสเซ็กส์ แต่กระนั้นตำแหน่งดยุกดังกล่าวจะตกทอดสู่เจ้าฟ้าชายชาลส์ เจ้าชายแห่งเวลส์ ไม่ใช่ของเอิร์ลแห่งเวสเซ็กส์ เมื่อเจ้าชายแห่งเวลส์เสวยราชสมบัติเป็นพระประมุข หรือเป็นพระประมุขแล้วเมื่อตำแหน่งดยุกตกทอดสู่พระองค์ ตำแหน่งนั้นจะรวมเข้ากับราชบัลลังก์และเพียงแต่รอการพระราชทานใหม่อีกครั้ง
ทิสแลนด์ออฟอาวส์
ทิสแลนด์ออฟอาวส์ (This Land of Ours - แผ่นดินของเรา) เป็นชื่อเพลงประจำชาติอย่างเป็นทางการ (official national song) ของหมู่เกาะเติกส์และหมู่เกาะเคคอส ซึ่งเป็นผลงานการประพันธ์ของของคอนราด โฮเวลล์ (Conrad Howell) เพลงนี้เริ่มใช้มาตั้งแต่ปี พ.ศ. ส่วนเพลงชาติอย่างเป็นทางการ (official national anthem) คือเพลงก็อดเซฟเดอะควีน เนื่องจากหมู่เกาะแห่งนี้มีฐานะเป็นอาณานิคมโพ้นทะเลของสหราชอาณาจักร
คอบร้า เห่าไฟสายฟ้า
คอบร้า เห่าไฟสายฟ้า (Cobra) เป็นการ์ตูนไซไฟ ผลงานของ บูอิจิ เทราซาวะ ซึ่งมีทั้งภาพยนตร์การ์ตูนและการ์ตูนทีวี เรื่องราวของคอบร้าสลัดอวกาศที่มีแขนซ้ายเป็นปืนไซโคกัน (Psycho-gun) ซึ่งเป็นปืนเลเซอร์ความถี่สูงที่สามารถควบคุมทิศทางลำแสงของปืนได้ด้วยพลังจิต ที่มีคอบร้าใช้เพียงคนเดียวในจักรวาล และใช้พลังงานจากจิตใจและร่างกายมาเป็นกระสุนของปืนไซโคกัน คอบร้าที่มีร่างกายแข็งแกร่งมากกว่าคนปกติทั่วไปหลายเท่ามาแต่กำเนิด มีพละกำลังและความอึดมหาศาล ทำให้ปืนไซโคกัน จึงดูเหมือนยิงได้ไม่มีวันหมด
ไมเคิล เบิร์น
ไมเคิล โธมัส เบิร์น (Michael Thomas Byrne; 14 พฤษภาคม ค.ศ. 1985 — ) เป็นนักฟุตบอลชาวเวลส์ สามารถเล่นได้ทั้งกองกลางและกองหน้า เบิร์นเคยค้าแข้งให้กับหลายสโมสรในประเทศไทย เช่น นครปฐม, ชลบุรี, บางกอกกล๊าส, ชัยนาท เอฟซี, อยุธยา เอฟซี และ หัวหิน ซิตี
คอบร้า เห่าไฟสายฟ้า
คอบบร้าแต่เดิมนั้นเป็นโจรสลัดอิสระ รูปหล่อ ปล้นไปทั่วจักรวาล เป็นโจรที่ปล้นโดยไม่เคยฆ่าคนบริสุทธิ์ มีค่าหัวเป็นอันดับหนึ่งในจักรวาล มีอาวุธเป็นปืนสั้นลูกโม่ 6 นัด ยี่ห้อ โคลท์ ไพธ่อน .77 แม็กนั่ม (ด้ามสลักรูปงูเห่า)และปืนสั้นเลเซอร์ธรรมดาอีก 1 กระบอก มียานเตอร์เติล(ที่แปลว่าเต่า)เป็นพาหนะ(เป็นยานที่ไม่มีปีกมีลักษณะเป็นแท่งสี่เหลี่ยม สร้างด้วยวิทยาการของมนุษย์ที่มีขนาดเล็กแต่ทรงอานุภาพมากที่สุดในกลุ่มยานที่เดินทางไกลในจักรวาลด้วยกัน ใช้แบตเตอรี่ที่ประจุพลังงานจากแสงสว่างและความร้อนเป็นเชื้อเพลิง ที่ใต้ท้องยานยังมียานดำน้ำขนาดเล็กติดไว้ ด้านข้างหัวยานมีช่องยิงมิสไซด์ข้างละ 2 ช่อง มีช่องยิงปืนแสงข้างละ 1 ช่อง สามารถยิงได้ทั้งเลเซอร์และพลาสม่าและยังสามารถเปลียนรูปทรงเป็นยานหางยาวแบบงูเห่า) มีคู่หูเป็นอาเมอร์รอย(หุ่นยนต์ที่ดัดแปลงจากคนจริง ๆ ซึ่งเป็นแฟนเก่าของคอบบร้า ด้วยวิทยาการไบโอชีวะ ชื่อเลดี้ ซึ่งมีเพียงตัวเดียวในจักรวาลเช่นกัน
พาราลิมปิกฤดูหนาว 2010
พาราลิมปิกฤดูหนาว 2010 (2010 Winter Paralympic) หรือการแข่งขันกีฬาพาราลิมปิกฤดูหนาวครั้งที่ 10 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่แวนคูเวอร์ ประเทศแคนาดา ระหว่างวันที่ 12 มีนาคม ถึง 21 มีนาคม พ.ศ. 2553
ไมเคิล เบิร์น
เบิร์น เริ่มต้นการเล่นฟุตบอลอาชีพ โดยเป็นเด็กฝึกหัดของสโมสรโบลตัน วันเดอร์เรอร์ส แต่ก็ถูกปล่อยตัวออกหลังจากหมดสัญญาในปี 2546 ต่อมา เขาเซ็นสัญญากับสโมสรสต็อคปอร์ท เคาน์ตี้ ในช่วงเวลาที่เขาอยู่ที่สต็อกปอร์ท เขาได้ลงเล่นเพียงหนึ่งนัด ในนัดที่สต็อกปอร์ทแพ้สโมสรฟุตบอลน็อตตส์ เคาน์ตี้ 4-1 ซึ่งในนัดนี้เขาทำประตูได้อีกด้วย ต่อมา ในเดือนกันยายน 2547 เขาถูกส่งตัวให้สโมสร ลีห์ อาร์เอ็มไอ (ปัจจุบันคือสโมสรลีห์ เจเนซิส) ยืมไปใช้เป็นเวลาหนึ่งเดือน ต่อมา เขาก็ถูกสต็อกปอร์ทยกเลิกสัญญา จากนั้นในปี 2548 เขาก็เซ็นสัญญากับสโมสรฟุตบอลนอร์ธวิช วิคตอเรียที่เล่นอยู่ในลีกสมัครเล่นของอังกฤษ และเล่นให้นอร์ธวิชเป็นเวลา 3 ปี
ต่อมา เบิร์น ได้มาทดสอบฝีเท้ากับสโมสรฟุตบอลนครปฐม และทำผลงานได้น่าพอใจจึงได้เซ็นสัญญา 1 ปีกับนครปฐม และถูกส่งประเดิมสนามในนัดเปิดฤดูกาลของไทยพรีเมียร์ลีก 2552 ที่นครปฐม เสมอกับบางกอก ยูไนเต็ด 0-0 ในวันที่ 8 มีนาคม 2552 และโชว์ฟอร์มได้ดีจนทำให้ทีมนครปฐมที่ก่อนเปิดฤดูกาลถูกมองว่าเป็นเต็งตกชั้นมีอันดับที่อยู่เหนือโซนตกชั้นค่อนข้างสูง และยังยิงประตูเองได้อีก 5 ลูก นำเป็นดาวยิงของทีมในเลกแรก
เนื่องจากฟอร์มการเล่นที่ดีอย่างต่อเนื่อง ทำให้ สโมสรฟุตบอลชลบุรี ได้ติดต่อขอซื้อไปร่วมทีมด้วยค่าตัว 600,000 บาท เพื่อนำไปแทนที่ในตำแหน่งของสุรัตน์ สุขะที่ย้ายไปเล่นให้กับสโมสรฟุตบอลเมลเบิร์นวิคตอรี่ในเอลีก เบิร์นได้ประเดิมสนามในลีกนัดแรกให้กับชลบุรี ในนัดเปิดเลกสองที่เจอกับสโมสรฟุตบอลบีอีซี เทโรศาสน เมื่อวันที่ 26 กรกฎาคม 2552 โดยนัดนี้ ชลบุรีชนะไป 2-1 และเบิร์น ถูกส่งลงมาเป็นตัวสำรองแทนภานุวัฒน์ จินตะ
ถึงแม้ว่าเบิร์นจะเกิดในเมืองแอชตัน-อันเดอร์-ไลน์ มณฑลเกรตเตอร์แมนเชสเตอร์ประเทศอังกฤษ แต่เขาก็เล่นให้กับทีมชาติเวลส์ ในระดับเยาวชน U17, U19 และ U21 (U21 เป็นตัวสำรองที่ไม่ได้ถูกส่งลงเล่น)
อ้างอิง
1985
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 125 กิโลกรัม บุคคลชาย
การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 125 กิโลกรัม บุคคลชาย เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-6 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 125 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 13 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1972
กระดูกสแคฟฟอยด์
กระดูกสแคฟฟอยด์ (Scaphoid bone) อยู่บริเวณข้อมือ พบอยู่ทางด้านนิ้วหัวแม่มือภายในอนาโตมิคัล สนัฟฟ์ บอกซ์ (anatomical snuff-box) ลักษณะคล้ายกับเรือ ในอดีตจึงเรียกกระดูกนี้ว่า navicular (ซึ่งปัจจุบัน navicular หมายถึงกระดูกรูปเรือที่อยู่ในกระดูกข้อเท้า) ขนาดและรูปร่างของกระดูกนี้คล้ายกับเม็ดมะม่วงหิมพานต์
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 125 กิโลกรัม บุคคลชาย
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
กระดูกสแคฟฟอยด์
กระดูกสแคฟฟอยด์เป็นกระดูกที่ใหญ่ที่สุดในกระดูกข้อมือแถวต้น (proximal row) อยู่ที่ด้านเรเดียส (ด้านนิ้วหัวแม่มือ) แกนยาวของกระดูกวิ่งจากบนลงล่าง ไปทางด้านข้างและด้านหน้า
คำว่า สแคฟฟอยด์ (scaphoid) มาจากภาษากรีกว่า skaphe แปลว่า "เรือ" และ eidos แปลว่า "รูปร่าง"
พื้นผิว
พื้นผิวด้านบน (superior surface) เป็นรูปสามเหลี่ยมมีรูปร่างนูน เรียบ เป็นผิวข้อต่อกับปลายล่างของกระดูกเรเดียส
พื้นผิวด้านล่าง (inferior surface) ชี้ลงด้านล่าง ไปทางด้านข้างและด้านหลัง มีลักษณะเรียบ นูน และเป็นรูปสามเหลี่ยมเช่นกัน มีสันตื้นๆ แบ่งพื้นผิวออกเป็น 2 ส่วน ได้แก่ พื้นผิวด้านข้างเป็นข้อต่อกับกระดูกทราพีเซียม (trapezium) พื้นผิวด้านใกล้กลางเป็นข้อต่อกับกระดูกทราพีซอยด์ (trapezoid)
บนพื้นผิวด้านหลังมือ (dorsal surface) มีลักษณะแคบ เป็นร่องขรุขระ ซึ่งร่องนี้วิ่งในแนวตลอดความยาวของกระดูก เป็นจุดเกาะของเอ็น
พื้นผิวด้านฝ่ามือ (volar surface) ด้านบนเว้า ส่วนด้านล่างและด้านข้างยกขึ้นเป็นส่วนยื่นรูปทรงกลมเกิดเป็นปุ่มกระดูก (tubercle) ชี้ไปทางด้านหน้า ซึ่งให้เป็นจุดเกาะของเอ็นทรานสเวิร์สคาร์ปัล และบางครั้งอาจเป็นจุดเกาะต้นของใยกล้ามเนื้อบางส่วนของกล้ามเนื้อแอบดักเตอร์ พอลิซิส เบรวิส (Abductor pollicis brevis)
พื้นผิวด้านข้าง (lateral surface) ขรุขระและแคบ เป็นจุดเกาะของเอ็นเรเดียลคอลแลทเทอรัล (radial collateral ligament) ของข้อมือ
พื้นผิวด้านใกล้กลาง (medial surface) ให้เป็นหน้าประกบข้อต่อ 2 หน้า ได้แก่ ด้านบนมีขนาดเล็กกว่า เป็นรูปเสี้ยวพระจันทร์มีลักษณะแบนและเกิดข้อต่อกับกระดูกลูเนท (lunate bone) ส่วนด้านล่างมีขนาดใหญ่กว่ามีลักษณะเว้า เรียงตัวกับกระดูกลูเนทเกิดเป็นรอยเว้ารับกับหัวของกระดูกแคปปิเตต (capitate)
พื้นผิวนูนด้านปลาย (distal convex surface) เกิดข้อต่อกับกระดูกทราพีเซียมและทราพีซอยด์
คอบร้า เห่าไฟสายฟ้า
เรื่องย่อ
จอน กินเลียน พนักงานบริษัทที่ใช้ชีวิตที่ราบเรียบธรรมดา ในวันหยุดที่แสนจะน่าเบื่อหน่ายเขาได้ถูกหู่นรับใช้ที่แสนจะน่าเบื่อหน่ายปลุกแต่เช้าแต่เนื่องด้วยเป็นวันหยุดเขาจึงเข้าไปในร้านแห่งความฝันหรือดรีมเมคเกอร์ ซึ่งในร้านลูกค้าสามารถเลือกวิดีโอหนังเรื่องที่ตัวเองต้องการจะเป็นพระเอกแล้วไปนอนให้เครื่องกระตุ้นฝันทำงาน เนื่องจากจอน กินเลียน มีความต้องการหลายอย่าง อยากเป็นคาวบอย อยากท่องอวกาศ อยากมีฮาเลมส่วนตัวพนักงานสาวสวยที่บริการจึงตัดสินใจนำม้วนวิดิโอหลายๆเรื่องมาผสมกันและได้ฝันไปว่าเขาคือสุดยอดสลัดอวกาศที่มีแขนซ้ายเป็นปืนไซโคกันและได้เกิดต่อสู้กับกัปตันไบเคนซึ่งเป็นสลัดสมุนของกิลโด้ถูกเขายิงตาซ้ายบอด ผลที่ได้จึงเป็นการฟื้นความทรงจำของเจ้าตัวแต่ว่าจอน กินเลียน เองยังไม่รู้ตัว และกลับออกจากร้านมาด้วยความสบายใจหลังจากนั้น จอน กินเลียน จึงไปเล่นคาสิโนต่อแต่ว่าเจ้าหน้าที่ที่คาสิโนเห็นว่าเขาเล่นได้มากจึงต้องการเก็บเขาซะจึงได้เชิญลงไปที่ห้องใต้ดินที่นั่นเขาได้พบกับ ลุกน้องของกิลเดอร์ที่มีนกอีกาหุ่นยนต์ข้างกายตลอดเวลา จึงได้เอ่ยปากทักไปอย่างไม่ตั้งใจ "กัปตันไบเคน" ซึ่งทำเอาคนที่เขาทักถึงกลับเงื่อแตกเพราะว่าไม่น่าจะมีใครรู้จักเขานอกจาก คอบร้าที่มีมือซ้ายเป็นปืนไซโคกัน เขาจึงแกล้งบอกไปว่าเขาไม่ใช่ และด้วยไหวพริบและทักษะการต่อสู้ที่ตัว จอน กินเลียน เองยังทึ่งเขาได้เอาตัวรอดมาจากคาสิโนได้ กัปตันไบเคนรู้ถึงการหลบหนีของจอน กินเลียน จึงออกติดตามเพื่อจะกำจัดคนที่รู้ตัวจริงของเขา ในที่สุด จอน กินเลียน ก็ได้ยิงไซโคกันออกไปด้วยความไม่ตั้งใจทำให้ไบเคนจำได้ว่า จอน กินเลียน คือใคร แต่ก็เสียชีวิต จอน กินเลียน จึงได้หนีกลับอพาร์ทเมนของเขาอย่างรวดเร็วแต่ทว่าเหตุการทั้งหมดได้ถูกส่งไปที่กองกำลังของกิลล์เดอร์แล้วด้วยกล้องที่ลูกนัยตาของนกกาหุ่นยนต์คู่หูของไบเคนข่าวนี้ถูกส่งไปยังองค์กรกิลโด้ซึ่งขณะนี่คริสตัลบอยที่ร่างกายเป็นคริสตัสโปร่งแสง ลูกน้องคนสำคัญ ของกิลล์เดอร์ จอน กินเลียน ที่กำลังสับสนเรื่องของตัวเองค่อยๆนึกเรื่องของเขาเองทีละน้อย ในขณะเดียวกันที่กองกำลังของกลิล์เดอร์มาปิดล้อมเขาและได้ยิงปืนเลเซอร์ใส่เขา หุ่นรับใช้ที่แสนน่าเบื่อของเขาจึงรับลุกกระสุนแทนเจ้านาย ขณะนั้นเองที่จอนท์ รู้ว่าเขาคือสลัดที่เคยปล้นไปทั่วจักรวาลและท่องเที่ยวอย่างอิสระ จนต่อมาองค์กรกิลโด้ครองจักรวาล ได้ต้อนเหล่าสลัดอวกาศเข้าสังกัด แต่เขาไม่ยินยอม เขาจึงถูกกิลโด้ล่าสังหาร สุดท้ายถูกคริสตัลบอยที่คอนนั้นยังเป็นมนุษย์ฟันแขนซ้ายขาด และเลดี้คนรักของเขาก็เสียชีวิต คริสตัลบอยเองก็ตายไปด้วย จากนั้นเขาจึงได้กลับไปยังโลก และให้ ดร.คนหนึ่งสร้างปืนไซโคกันให้ และสร้างอาเมอร์รอยเลดี้ ขึ้นมา จากนั้นเขาก็ออกไปต่อสู้กับกิลโด้ด้วยความแค้น แต่ด้วยกองกำลังของกิลโด้ที่มีจำนวนนับไม่ถ้วน ทำให้คอบร้ารู้สึกเบื่อหน่ายต่อการต่อสู้ จึงได้ตัดสินใจผ่าตัดเปลี่ยนแปลงใบหน้าและลบความทรงจำ หลบไปใช้ชีวิตอย่างคนธรรมดาในดวงดาวสุดขอบจักรวาล ทำงานเป็นพนักงานบริษัทหาเลี้ยงชีวิต เขาจึงต่อสู้กับลูกสมุนของกิลล์เดอร์เพื่อจะหนีออกไปด้วยความที่เขาไม่ได้ต่อสู้มานานจึงเสียท่าจนได้ แต่ก่อนที่ทุกอย่างจะสายเกินไปมีหุ่นอาร์เมอร์ลอยก้าวออกมาจาซากหุ่นยนต์รับใช้ มาเลดี้ซึ่งแฝงตัวอยู่ในหุ่นรับใช้นั่นเอง ทั้ง 2กำจัดลูกน้องของกิลล์เดอร์จนหมดแล้ว เขาก็นำแขนเทียมกับปืนคู่ใจของเขาออกมาจากหลังบานกระจกที่เขาส่องหน้าอยู่ทุกวันมาหลายปีแล้วเอ่ยกับเลดี้ ไปกันเถอะ เลดี้จึงตอบไปว่า ตกลง "คอบร้า" ทั้ง 2 ได้หาเงินซี้ออยานอวกาศลำเก่าๆเพื่อไปหายานเตอร์เติลที่อยู่ที่ดาวอีกดวง แล้วการเดินทางออกสู่อวกาศของชายที่เป็นสลัดอวกาศที่มีค่าหัวที่มากที่สุดในจักวาล ชายที่มีแขนซ้ายเป็นไซโคกันเพื่อต่อสู้กับกิลโด้ ในนาม"คอบร้า"ก็เริ่มขึ้นอีกครั้ง
กระดูกสแคฟฟอยด์
ความสำคัญทางคลินิก
เมื่อเกิดกระดูกชิ้นนี้หักมักจะหายได้ยากเพราะว่ามีการไหลเวียนไปเลี้ยงกระดูกชิ้นนี้น้อย แม้ว่ากระดูกชิ้นนี้ก็มีโอกาสหักยากก็ตาม แต่กระดูกชิ้นนี้ก็มักจะหักได้บ่อยเมื่อเกิดการหักของกระดูกข้อมือ เนื่องจากกายวิภาคและตำแหน่งในข้อมือของกระดูกนี้มีลักษณะเฉพาะ ประมาณ 60% ของกระดูกข้อมือหักมักเกิดจากกระดูกสแคฟฟอยด์หัก เมื่อเกิดกระดูกสแคฟฟอยด์จะต้องได้รับการวินิจฉัยและรักษาอย่างรวดเร็ว เพื่อผลการรักษาที่ดี การวินิจฉัยและรักษาที่ล่าช้าอาจทำให้การรักษาซับซ้อนมากขึ้น
คอบร้า เห่าไฟสายฟ้า
เรื่องย่อ
คอบร้าถูกชักนำให้เข้าไปร่วมกับสงครามหลากหลายรูปแบบ และพบว่าแต่ละที่ต่างมีเงาขององค์กรกิลล์ ชักใยอยู่เบื้องหลังเกือบทั้งสิ้น เขาได้พบกับมิตรสหายใหม่ๆ ที่มีบทบาทในการโค่นล้มองค์กรกิลล์ และคริสตัลบอย คือ มิสตรี้ หงอคง กัปตันดอว์สัน และในที่สุดเขาก็จบฝันร้ายอันยาวนานลงได้ และเดินทางท่องเที่ยวอย่างสำราญในอีกหลายตอนต่อจากนั้น
รายชื่อตอน
cobra time drive Cobra time deive since 2009
พาราลิมปิกฤดูหนาว 2010
การวิ่งคบเพลิง
คบเพลิงสีเงินที่มีตราสัญลักษณ์พาราลิมปิก ถูกใช้ในกีฬาพาราลิมปิกฤดูหนาวครั้งนี้ การวิ่งคบเพลิงเริ่มต้นเมื่อวันที่ 3 มีนาคม ค.ศ. 2010 เป็นเวลารวมทั้งหมด 10 วันจากเมืองออตตาวา ถึงเมืองแวนคูเวอร์ โดยผู้วิ่งคบเพลิงมีจำนวนทั้งหมดประมาณ 600 คน ข้ามเมืองต่าง ๆ ของแคนาดากว่า 10 เมืองใน 3 รัฐ
เมจิก!
เมจิก! (Magic!, มักเขียน MAGIC!) เป็นวงดนตรีแนวเร้กเก้ฟิวชันสัญชาติแคนาดาจากโทรอนโต รัฐออนแทรีโอ ก่อตั้งขึ้นในปี ค.ศ. 2012 ประกอบด้วยสมาชิกคือ นัสรี แอตวาล์ว (กีตาร์ ร้องนำ), มาร์ก "เพลลิ" เพลลิซเซอร์ (กีตาร์), เบน สปิวาค (กีตาร์เบส) และอเล็กซ์ ทานัส (กลอง) เมจิก! เซ็นสัญญากับสังกัดลัตซีโย, โซนี และอาร์ซีเอ และออกอัลบั้มแรก โดนต์คิลเดอะเมจิก ในเดือนมิถุนายน ค.ศ. 2014 มีซิงเกิลดังอย่าง "รู้ด" ขึ้นอันดับหนึ่งบนชาร์ตบิลบอร์ดฮอต 100 ด้วยยอดขาย 8.6 ล้านหน่วยทั่วโลก และได้รับรางวัลจูโนสาขาซิงเกิลแห่งปี
พาราลิมปิกฤดูหนาว 2010
สนามแข่งขัน
สนามแข่งขันสำหรับกีฬาพาราลิมปิกฤดูหนาว 2010 จัดในพื้นที่ 2 แห่งได้แก่ แวนคูเวอร์ และวิสท์เลอร์ เช่นเดียวกับที่ใช้ในโอลิมปิกฤดูหนาว 2010
ประเทศที่เข้าร่วมการแข่งขัน
จำนวนประเทศที่ร่วมแข่งขันกีฬาพาราลิมปิกฤดูหนาวมีทั้งหมด 44 ประเทศ ซึ่งมากกว่าพาราลิมปิกฤดูหนาว 2006 5 ประเทศ (ครั้งนั้นมีประเทศเข้าร่วม 39 ประเทศ)
รวมจำนวนนักกีฬาเข้าแข่งขันทั้งหมด 506 คน โดยเพิ่มขึ้นจาก 476 คนในพาราลิมปิกฤดูหนาว 2006
ประเทศอาร์เจนตินาได้เข้าร่วมกีฬาพาราลิมปิกฤดูหนาวเป็นครั้งแรก เช่นเดียวกับบอสเนียและเฮอร์เซโกวีนา ซึ่งทั้งสองประเทศได้เข้าร่วมกีฬาพาราลิมปิกฤดูร้อนมาเป็นหลายครั้งแล้ว ส่วนประเทศเซอร์เบียสามารถแสดงตัวในฐานะประเทศเดี่ยว ๆ ได้อย่างเต็มตัว หลังจากก่อนหน้านี้ยังรวมกับมอนเตเนโกร
ถึงแม้ว่าในพาราลิมปิกฤดูหนาวครั้งนี้ จะมีประเทศเข้าร่วมมากขึ้น แต่ประเทศดังต่อไปนี้ เคยเข้าร่วมกีฬาพาราลิมปิกฤดูหนาวครั้งก่อน (ที่เมืองตูริน ประเทศอิตาลี) แต่ไม่ได้เข้าร่วมในครั้งนี้
กีฬา
กีฬาที่ใช้ในการแข่งขันพาราลิมปิกฤดูหนาว 2010 มีทั้งหมด 5 รายการ ได้แก่
สรุปเหรียญ
ตารางสรุปเหรียญการแข่งขัน 10 อันดับแรก โดยประเทศแคนาดา ประเทศเจ้าภาพ จะแสดงแถบสีเน้น
Bálint's syndrome
Bálint's syndrome เป็นกลุ่มอาการความเสียหายทางประสาทและจิตใจ 3 อย่างที่ไม่สามัญและยังไม่เป็นที่เข้าใจกันดี คือ กลุ่มอาการนี้มีชื่อตามประสาทแพทย์ชาวออสโตร-ฮังกาเรียน น.พ. เรสโช แบลินต์ ผู้ระบุถึงอาการนี้เป็นคนแรกในปี ค.ศ. 1909
ชนพื้นเมืองในทวีปอเมริกา
ชนพื้นเมืองในทวีปอเมริกา หรือ อินเดียนแดง หรือ ชนพื้นเมืองชาวอเมริกัน (Indigenous people of the Americas หรือ Red Indian หรือ Native American) เป็นกลุ่มคนที่อาศัยในทวีปอเมริกามานานก่อนที่ชาวยุโรปจะเข้ามาอพยพย้ายถิ่นฐานมาตั้งรกราก ในอดีตได้มีสงครามเกิดขึ้นมากมายในทวีปอเมริกาเหนือและอเมริกาใต้ ในการแย่งชิงดินแดน การต่อสู้ รวมถึงการค้าที่เกิดขึ้นระหว่างชาวยุโรป กับชาวอินเดียนแดง
Bálint's syndrome
อาการนี้เกิดขึ้นบ่อยครั้งที่สุดอย่างฉับพลันเป็นผลจากโรคหลอดเลือดสมองกำเริบ 2 ครั้งหรือยิ่งกว่านั้นในเขตสมองเขตเดียวกัน (หรือใกล้ ๆ กัน) ในซีกสมองแต่ละซีก ดังนั้นจึงเป็นอาการที่ไม่เกิดขึ้นบ่อย นักวิจัยบางท่านกล่าวว่าเหตุที่เกิดขึ้นบ่อยที่สุดในอาการนี้แบบสมบูรณ์แบบก็คือความดันโลหิตต่ำแบบฉับพลันและรุนแรง มีผลเป็นเนื้อตายเหตุขาดเลือดตรงส่วนเชื่อมต่อกันของสมองกลีบท้ายทอยและสมองกลีบข้าง (occipito-parietal) ในซีกสมองทั้งสองข้าง นอกจากนั้นแล้ว แม้ว่าจะพบยากยิ่งกว่านั้น  ก็คือกรณีของอาการนี้ที่เพิ่มขึ้นเรื่อย ๆ ในโรคสมองเสื่อมเช่นโรคอัลไซเมอร์ หรือในอาการบาดเจ็บที่สมองตรงส่วนเชื่อมต่อกันในสมองเช่นกัน
การไม่ตระหนักถึงอาการนี้อาจนำไปสู่การวินิจฉัยทางการแพทย์ที่ผิดพลาด และมีผลเป็นการบำบัดรักษาที่ไม่สมควรหรือไม่เพียงพอ ดังนั้น แพทย์รักษาพึงมีความคุ้นเคยกับอาการนี้และกับเหตุเกิดและอาการปรากฏต่าง ๆ
ชนพื้นเมืองในทวีปอเมริกา
บรรพบุรุษของชนพื้นเมืองอเมริกันสมัยใหม่มาถึงทวีปอเมริกา ตั้งแต่ 15,000 ปีก่อนที่ชาวยุโรปจะค้นพบ มีการสันนิษฐานว่าอาจจะอพยพมาจากทวีปเอเชียผ่านช่องแคบเบริง โดยมีการพัฒนาการทางสังคมและวัฒนธรรมที่หลากหลายในเวลาต่อมา ชนพื้นเมืองอเมริกันได้รับผลกระทบอย่างมากจากการทำให้เป็นอาณานิคมของยุโรปในทวีปอเมริกา ซึ่งเริ่มต้นในปี ค.ศ. 1492 และทำให้ประชากรลดลงอย่างมากเนื่องจากโรคที่ถูกแพร่จากชาวยุโรป สงครามการยึดดินแดนและการตกเป็นทาส หลังจากการก่อตั้งของสหรัฐอเมริกาอเมริกันพื้นเมืองจำนวนมากต้องเสียชีวิตจากสงครามและเกิดสนธิสัญญาที่ไม่เป็นธรรมส่งผลให้พวกเขายังคงได้รับความทุกข์ทรมานจากการเลือกปฏิบัตินโยบายของรัฐบาลในศตวรรษที่ 20 ตั้งแต่ทศวรรษ 1960 ขบวนการกำหนดวิถีชีวิตของชนพื้นเมืองอเมริกันส่งผลให้เกิดการเปลี่ยนแปลงในชีวิตของชนพื้นเมืองอเมริกัน แม้ว่ายังคงมีปัญหามากมายที่ชนพื้นเมืองอเมริกันต้องเผชิญอยู่ ปัจจุบันมีชาวอเมริกันพื้นเมืองมากกว่าห้าล้านคนในสหรัฐอเมริกา 78% ที่อาศัยอยู่นอกเขตสงวน
Bálint's syndrome
Simultanagnosia
Simultanagnosia เป็นความไม่สามารถที่จะรับรู้เหตุการณ์หรือวัตถุต่าง ๆ หลายอย่างพร้อม ๆ กันที่ปรากฏในลานสายตา คนไข้อาการนี้รับรู้โลกอย่างไม่สมบูรณ์ คือเป็นลำดับของวัตถุเดี่ยว ๆ ต่อ ๆ กันโดยไม่เห็นภาพรวมทั้งหมด
ความผิดปกติในการรับรู้พื้นที่รอบ ๆ ตัวเกี่ยวเนื่องกับความใส่ใจทางตา คือความสามารถที่มีในการระบุถึงวัตถุเดี่ยว ๆ ในสิ่งที่เห็น แต่ไม่สามารถระบุภาพโดยรวม เรียกว่า เป็นการหดตัวลงของหน้าต่าง gestalt ของคนไข้ ซึ่งก็คือหน้าต่างแห่งความใส่ใจทางตา โดยปกติแล้ว มนุษย์จะตรึงตาไปที่จุดต่าง ๆ ในสถานการณ์ทางสังคมเพราะว่าจุดต่าง ๆ เหล่านั้นช่วยสร้างความเข้าใจเกี่ยวกับความหมายของสถานการณ์นั้น ๆ ดังนั้น การฟื้นฟูสภาพอาการ simultanagnosia อาจจะต้องเกี่ยวข้องกับการขยายหน้าต่างความใส่ใจที่เกิดการหดตัวลง  (ที่เป็นลักษณะเฉพาะของอาการนี้)
ชนพื้นเมืองในทวีปอเมริกา
พระราชบัญญัติสัญชาติอินเดียนในปี 1924 ได้มอบสัญชาติสหรัฐอเมริกาให้กับชาวอเมริกันพื้นเมืองทุกคนที่เกิดในสหรัฐอเมริกาซึ่งยังไม่ได้รับ "อินเดียนไม่ต้องเสียภาษี" เป็นที่ยอมรับโดยรัฐธรรมนูญของสหรัฐอเมริกาและอนุญาตให้ประชาชนลงคะแนนเสียงในการเลือกตั้งระดับรัฐและสหพันธรัฐและขยายการคุ้มครองการแก้ไขรัฐธรรมนูญที่สิบสี่ให้แก่ประชาชน "ภายใต้เขตอำนาจ" ของสหรัฐอเมริกา อย่างไรก็ตามบางรัฐยังคงปฏิเสธสิทธิการออกเสียงของชนพื้นเมืองอเมริกันเป็นเวลาหลายทศวรรษ การคุ้มครองสิทธิตามกฎหมายไม่ได้บังคับใช้กับรัฐบาลชนเผ่ายกเว้นข้อกฎหมายจากพรบ.สิทธิพลเมืองอินเดียน
คำว่าอินเดียนแดงนั้น ในภาษาอังกฤษใช้คำว่า Indian หรือ Native American โดยในอดีตได้ใช้คำว่า Red Indian แต่ได้เลิกใช้แล้วโดยถือว่าเป็นคำไม่สุภาพในการกล่าวถึง แบ่งออกเป็น 3 เผ่าใหญ่ ได้แก่ เผ่ามายา เผ่าแอซแทค และเผ่าอินคา
Bálint's syndrome
Simultanagnosia
งานวิจัยหนึ่งซึ่งทำการตรวจสอบโดยตรงในเรื่องความสัมพันธ์ระหว่างการหดตัวของหน้าต่างความใส่ใจในคนไข้ simultanagnosia กับการเห็นของบุคคลสุขภาพดีที่มีการประมวลผลทางตาปกติ ยืนยันถึงของเขตปัญหาของคนไข้ (ที่กล่าวมาแล้ว)
Oculomotor apraxia
น.พ. แบลินต์เรียกอาการของ Oculomotor apraxia  ว่า  "psychic paralysis of gaze  (อัมพาตทางใจในการจ้องมอง)" ซึ่งเป็นความไม่สามารถขยับตาไปตามใจในเพื่อเปลี่ยนการตรึงตาจากที่ ๆ หนึ่งไปสู่อีกที่หนึ่ง
Optic ataxia
Optic ataxia เป็นความไม่สามารถในการเคลื่อนมือไปที่วัตถุหนึ่ง ๆ โดยใช้งตา เป็นกรณีที่ไม่สามารถอธิบายความพิการโดยความบกพร่องทางการสั่งการ (motor)  ทางการรับรู้ทางกาย (somatosensory)  ทางลานสายตา  หรือทางความชัดเจนของการเห็น  (acuity) Optic ataxia เกิดขึ้นในคนไข้อาการนี้ กำหนดโดยความบกพร่องในการควบคุมการยื่นแขนออกไปยังเป้าหมายที่เห็นทางตา พร้อมกับการวางทิศทางและรูปแบบการจับของมือที่ไม่ถูกต้อง เป็นความผิดปกติของการสั่งการอำนวยโดยการเห็น (visuomotor disorder) เฉพาะอย่าง โดยไม่เกี่ยวกับการรับรู้พื้นที่รอบ ๆ ตัวอย่างผิด ๆ
Optic ataxia บางครั้งเรียกว่า "misreaching" (แปลว่า เอื้อมไปผิด) หรือ "dysmetria" (แปลว่า ยากที่จะวัด)  ซึ่งเป็นอาการที่มีความเสียหายรองลงไปจากความบกพร่องในการรับรู้ทางการเห็นอื่น ๆ คนไข้ Bálint's syndrome มักจะมีการเคลื่อนไหวมือที่บกพร่องที่อาศัยตา แม้ว่าจะมีพละกำลังที่มือแขนเป็นปกติ คือคนไข้ไม่สามารถจับวัตถุเมื่อกำลังมองดูวัตถุนั้น ๆ เพราะเหตุความไม่สัมพันธ์กันระหว่างการเห็นและการเคลื่อนไหวมือ โดยเฉพาะในมือที่อยู่ตรงข้าม (contralesional) กับรอยโรคในสมอง
Dysmetria หมายถึงการสูญเสียการเคลื่อนไหวที่ประสานกัน กำหนดโดยการยื่นมือ แขน  ขา  หรือการขยับตา  ที่มากเกินไปหรือน้อยเกินไปสัมพันธ์กับตำแหน่งที่ต้องการ ซึ่งบางครั้งพรรณนาว่า เป็นความไม่สามารถในการตัดสินระยะทางหรือขนาด
"ดังที่ (น.พ.) แบลินต์กล่าวไว้ optic ataxia ทำให้คนไข้เกิดความลำบากในการใช้ชีวิตประจำวัน เนื่องจากว่า "เมื่อกำลังตัดชิ้นเนื้อ...ที่เขากำลังจับไว้ด้วยซ่อมในมือซ้าย...ก็จะเสาะหาชิ้นเนื้อนั้นภายนอกภาชนะด้วยมีดในมือขวา" หรือว่า  "...เมื่อกำลังจุดบุหรี่  เขามักจะจุดที่ตรงกลางไม่ใช่ที่ตรงปลาย" (น.พ.) แบลินต์ได้ชี้ถึงความผิดปกติทั้งระบบของของอาการนี้ ซึ่งปรากฏได้ชัดในพฤติกรรมของคนไข้เมื่อกำลังสืบหา  (อะไร ๆ) ในพื้นที่ "ดังนั้น  เมื่อบอกให้จับวัตถุที่ยื่นให้ด้วยมือขวาของเขา เขาจะจับมันพลาดเป็นปกติ และจะพบมันได้ก็ต่อเมื่อมือของเขาไปชนมัน""
สมรรถภาพในการเอื้อม (มือและแขน) ของคนไข้ก็จะเปลี่ยนไปด้วย คือ ต้องใช้เวลานานกว่าที่จะเอื้อม (อวัยวะ) ไปหาวัตถุ สมรรถภาพการจับวัตถุหนึ่ง ๆ ก็จะเสียหายไปด้วย คนไข้ยิ่งทำได้แย่ลงอย่างมากถ้าไม่ให้เห็นมือหรือเป้าหมาย (ที่จะจับ)
เหตุ
ความผิดปกติทางตาในอาการนี้มักจะเกิดจากความเสียหายที่ยอดส่วนเชื่อมของสมองกลีบขมับ-สมองกลีบท้ายทอย (temporal-occipital) ในซีกสมองทั้งสองข้าง สมองกลีบขมับเป็นส่วนด้านข้างของสมองข้างหู และสมองกลีบท้ายทอยเป็นส่วนหลังของสมอง ดังนัน ส่วนเชื่อมจึงอยู่ที่ข้าง ๆ ด้านหลังของสมอง ในอาการนี้ ส่วนยอดของสมองกลีบข้างในซีกสมองทั้งสมองอาจจะเกิดความเสียหายด้วย สมองกลีบข้างเป็นส่วนตรงกลางด้านบนของสมอง